पाएं अपने शहर की ताज़ा ख़बरें और फ्री ई-पेपरडाउनलोड करें
जिला कांग्रेस अल्पसंख्यक विभाग ने शबे कद्र व इदुलफितर पर कब्रिस्तान रोड की साफ-सफाई व लाइटिंग की व्यवस्थाओं को लेकर मंगलवार को नगर पालिका आयुक्त से मुलाकात की।कांग्रेस अल्पसंख्यक विभाग के पार्षद परवेज खान व जाकिर खान ने बताया कि नौ 9 मई को शबे कद्र है। इस दिन मुस्लिम समाज के लोग कब्रिस्तान में फातिहा पढ़ने जाते हैं। अभी कब्रिस्तान के रोड पर गंदगी फैली हुई है। जिससे लोगों को बदबू का सामना करना पड़ रहा है।
इसके लिए जिला अध्यक्ष शाहिद कुंडी, पार्षद जाकिर खान, परवेज खान, मोहम्मद शरीफ रंगरेज आदि ने पूर्व में दिए ज्ञापन को लेकर भी नगर परिषद आयुक्त से चर्चा की। इससे पर आयुक्त ने शबे कद्र से पहले साफ-सफाई करवाने व इदुल फितर तक प्रतिदिन ईदगाह रोड की साफ-सफाई का आश्वासन दिया।वहीं दूसरी ओर मुस्लिम छात्र संगठन के जिलाध्यक्ष शाहिद इकबाल भाटी ने बताया कि 14 मई को ईद उल फितर व इससे पहले शबे कद्र की रात को कब्रिस्तान जाकर मुस्लिम समाज के लोग बुजुर्गों की कब्रों पर फातिहा पढ़कर उनकी मगफिरत की दुआ करते हैं।
इसलिए साफ-सफाई व लाइट व्यवस्था दुरुस्त करवाने को लेकर मंगलवार को नगर परिषद आयुक्त को कांग्रेस सेवादल व मुस्लिम प्रतिनिधिमंडल ने ज्ञापन सौंपा। इस दौरान पार्षद शिवशंकर यादव, पूर्व सेवा दल जिलाध्यक्ष अशरफ देशवाली, पूर्व अल्पसंख्यक कांग्रेस जिलाध्यक्ष नासिर मिर्जा, पूर्व प्रदेश सचिव अल्पसंख्यक पिंकू खान, सादिक मंसूरी, शफी जेड, समीर खान, पार्षद शरीफ रंगरेज, अनवर खान, जफर खान मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn